Акрамя таго, педагогі распрацавалі электронны рабочы сшытак - своеасаблівы трэнажор, які ўключае вялікую колькасць практыкаванняў па кожнай тэме. Прычым, заданні дыферэнцыраваныя, на экран выводзяцца вынікі іх выканання, што дазваляе самастойна выявіць і прааналізаваць памылкі і, што важна, зноў выканаць заданне. Праверка хатніх заданняў, падрыхтоўка да кантрольных работ праводзіцца ў выглядзе тэматычных лабірынтаў, што ўяўляюць сабой разгалінаваную сетку заданняў па тэме, якія з кожным крокам ускладняюцца. У лабірынт убудаваны жэставы гласарый, у які ўваходзяць ключавыя вызначэнні кожнай тэмы. Яны суправаджаюцца тлумачэннямі сурдаперакладчыка і забяспечаны дадатковай інфармацыяй у выглядзе формул і прыкладаў. Для кожнай тэмы распрацаваны інтэрактыўныя апорныя канспекты. Прадстаўлены і комплекс заданняў для інтэрактыўнай дошкі.